1988-as fedett pályás atlétikai Európa-bajnokság
Az 1988-as fedett pályás atlétikai Európa-bajnokságot Budapesten, Magyarországon rendezték március 5–6. között. A Budapest Sportcsarnok 1983 után másodszor adott helyet az eseménynek. Ez volt a 19. fedett pályás Eb. A férfiaknál 13, a nőknél 11 versenyszám volt. A hazai versenyzők közül Szalma László távolugrásban, Bakosi Béla hármasugrásban ezüstérmet, Urbanik Sándor 5000 méteres gyaloglásban bronzérmet szerzett.